संभाजीराव पाटील निलंगेकर हे लातूर जिल्ह्यातील भारतीय जनता पार्टीचे आघाडीचे नेते आहेत. अगदी कमी वयात राजकारणात प्रवेश करून त्यांनी मराठवाड्यातील सगळ्यात तरुण आमदार(27 व्या वर्षी) होण्याचा बहुमान मिळवला. त्यांना ई.स 2004 ते 2009 या कार्यकाळात निलंगा मतदारसंघाचे पहिल्यांदा आमदार होण्याची संधी मिळाली.

आमदार पदावर “राष्ट्र प्रथम” या भूमिकेतून लोकांच्या प्रश्नांसाठी, त्यांच्या निवारणासाठी ते तळमळीने काम करत आहेत. 2017 मध्ये झालेल्या लातूर महानगरपालिका निवडणुकीत भारतीय जनता पक्षाला विजय मिळवून देण्यात सिंहाचा वाटा उचलला. त्यांच्यातील नेतृत्वगुणांमुळे त्यांनी भाजप कार्यकर्त्यांची अभेद्य फौज जिल्ह्यात उभी केली आहे. 2020 मध्ये 10 पैकी 7 पंचायत समित्यांवर भारतीय जनता पार्टीचा विजय निश्चिती करून जिल्हा परिषद अध्यक्ष आणि उपाध्यक्ष देखील बिनविरोध निवडून आणले. लातूर जिल्ह्यामध्ये भारतीय जनता पार्टीचा प्रभाव निर्माण करण्यात, तळागाळात रुजविण्यात आणि वाढवण्यात त्यांनी मोलाचा हातभार लावला.

निलंगा मतदार संघात तीन तालुके येतात त्यात देवणी, शिरूर-अनंतपाळ आणि निलंगा यांचा समावेश होतो. निलंगा तालुका हा सर्वात जास्त गावं आणि खेडी असलेला तालुका आहे. या सर्व ग्रामपंचायतीसमोर आलेल्या समस्या सोडविण्याचे कार्य करण्यातही त्यांचा पुढाकार असतो. मागील 20 वर्षांपासून आमदार पद असताना अथवा पद नसताना, नागरिक, ग्रामसेवक आणि पदाधिकारी समस्या सोडविण्यासाठी त्यांच्याकडेच एक लोकनेतृत्व म्हणून पाहतात. तीन वेळेस आमदार होऊनही, “शंभो” या आपलेपणाच्या नावाने त्यांचा उल्लेख आजही गावोगावी केला जातो. 

बालपणापासून सामाजिक कार्याचे संस्कार कुटुंबातूनच मिळाले असल्याने सामाजिक कार्यात पुढाकार घेण्याच्या वृत्तीसह शेतीविषयी कार्य करण्याची त्यांची विशेष ओढदिसून येते. शेतकऱ्यांची, शेत मजुरांची आणि तरुणांची समस्या दूर करण्यासाठी ते सातत्याने प्रयत्नरत राहिले आणि त्यात त्यांना मोठे यश मिळत आहे. उच्चशिक्षित, अभ्यासू आणि दूरदर्शी कार्यपद्धती तसेच संवेदनशील मन यामुळे करत असलेले कार्य लातूर जिल्ह्यातील शेतकऱ्यांसाठी लाभदायक ठरत आहे.
सन्मान सैनिकांचा
शेतकरी शेतमजूर आणि कष्टकऱ्यांसाठी संवेदनशीलता
लोकनेतृत्व
सर्वांगीण कार्य